บัตรกรุงศรี นาว เจาะอินไซต์กลุ่ม Young Gen
บัตรกรุงศรี นาว เจาะอินไซต์กลุ่ม Young Gen รุกออนไลน์ อัดโปรแรง ตั้งเป้ายอดใช้จ่าย 1,200 ล้านบาท
7 เม.ย. 2565

นายสมหวัง โตรักตระกูล กรรมการผู้จัดการ บริษัท บัตรกรุงศรีอยุธยา จำกัด เปิดเผยว่า “หลังจากที่ บัตรเครดิต “Krungsri NOW” (บัตรเครดิต กรุงศรี นาว) ได้เปิดตัวไปเมื่อปลายปีที่ผ่านมา ในฐานะบัตรเครดิตเพื่อชีวิตดิจิทัล ก็ได้รับการตอบรับเป็นอย่างดี โดยเฉพาะในกลุ่มคนรุ่นใหม่ อายุ 21 – 35 ปีที่นิยมใช้จ่ายผ่านช่องทางออนไลน์ ซึ่งเป็นกลุ่มเป้าหมายหลัก โดยตั้งแต่เปิดตัวจนถึงปัจจุบัน มียอดสมัครบัตรใหม่กว่า 25,000 ใบ และในไตรมาสที่ 1 ของปีนี้มียอดใช้จ่ายผ่านบัตรเกือบ 300 ล้านบาท ในปีนี้บริษัทจึงเตรียมรุกตลาดต่อเนื่อง โดยเตรียมโปรโมชั่นสุดพิเศษ ที่สร้างสรรค์ขึ้นเพื่อตอบโจทย์พฤติกรรมการใช้จ่ายของกลุ่มเป้าหมายโดยเฉพาะ เพื่อขยายฐานลูกค้ากลุ่มคนรุ่นใหม่ซึ่งมีศักยภาพการเติบโตสูง พร้อมส่งเสริมให้ลูกค้าใช้บัตร NOW เป็นบัตรหลัก และกระตุ้นยอดใช้จ่ายผ่านบัตรให้เติบโตต่อเนื่อง”ทั้งนี้ จากข้อมูลการใช้จ่ายผ่านบัตรเครดิต Krungsri NOW แสดงให้เห็นถึงแนวโน้มพฤติกรรมการใช้จ่ายผ่านบัตรของกลุ่มคนรุ่นใหม่ ที่น่าสนใจดังนี้1. ชีวิตติดออนไลน์ ชอบความสะดวกสบายในการซื้อสินค้าผ่านทางออนไลน์ที่รวดเร็ว ทันใจ โดยจากข้อมูลแสดงให้เห็นว่า ยอดใช้จ่ายผ่านช่องทางออนไลน์ คิดเป็นสัดส่วนถึง 55% ของยอดใช้จ่ายทั้งหมด โดยส่วนใหญ่เป็นการใช้จ่ายผ่านเว็บไซต์และแอปพลิเคชันช้อปออนไลน์ชั้นนำ2. สนุกกับไลฟ์สไตล์ที่มีสีสัน แต่ก็มองหาความคุ้มค่าในการใช้จ่ายในชีวิตประจำวัน จากข้อมูลพบว่า หมวดใช้จ่ายที่สมาชิกบัตรมีการใช้จ่ายบ่อยครั้งที่สุด 3 อันดับแรก ได้แก่ 1. ออนไลน์ช้อปปิ้ง 2. ร้านอาหารและบริการส่งอาหาร 3. ไฮเปอร์มาร์เก็ต ซูเปอร์มาร์เก็ตและร้านสะดวกซื้อ3. เปิดรับความบันเทิงออนไลน์ การใช้จ่ายในหมวดความบันเทิงออนไลน์มีแนวโน้มเติบโตสูง โดยในปีที่ผ่านมา จำนวนครั้งที่ลูกค้าใช้จ่ายในหมวดเกม และความบันเทิงออนไลน์เพิ่มขึ้นกว่า 3 เท่า นอกจากนั้น จำนวนลูกค้าที่ใช้จ่ายในแพลตฟอร์มสตรีมมิ่งค่ายใหม่ ๆ ยังเพิ่มขึ้นเกือบเท่าตัว โดยเฉพาะในกลุ่มเจน Z“จากข้อมูลดังกล่าว บัตรเครดิต Krungsri NOW จึงวางแผนรุกตลาดต่อเนื่อง ด้วยโปรโมชนที่ตอบดิจิทัลไลฟ์สไตล์ของคนรุ่นใหม่โดยเฉพาะ โดยนอกจากสิทธิประโยชน์หลักของบัตรที่มอบความคุ้มค่า ใช้ง่าย คืนไว ด้วยเครดิตเงินคืน 5% สำหรับการใช้จ่ายออนไลน์ ครอบคลุมทุกดิจิทัลไลฟ์สไตล์แล้ว ตั้งแต่ 1 มีนาคม ถึง 31 พฤษภาคม 2565 ยังมอบเครดิตเงินคืนสุดคุ้ม เมื่อมียอดใช้จ่ายผ่านบัตร ผ่านแอปหรือเว็บไซต์ชั้นนำหลากหลายหมวด เช่น เมื่อช้อปออนไลน์ หรือสั่งเดลิเวอรี รับเครดิตเงินคืนรวมสูงสุด 10,800 บาท เมื่อลงทะเบียน และสะสมยอดใช้จ่ายผ่านบัตรตามเงื่อนไข ผ่านแอปหรือเว็บไซต์ที่ร่วมรายการ, หรือดูซีรีส์ ฟังเพลงกับแอปชั้นนำก็รับเครดิตเงินคืนรวมสูงสุด 10% เพียงลงทะเบียนรับสิทธิ์ และมียอดใช้จ่ายครบตามเงื่อนไข กับบริการออนไลน์สตรีมมิงที่ร่วมรายการ, และเมื่อเติมเกม หรือซื้อเกม รับเครดิตเงินคืนรวมสูงสุด 10% เมื่อมียอดใช้จ่ายในหมวดเกมผ่านช่องทางออนไลน์ตามเงื่อนไข เป็นต้น”“ทั้งนี้ บริษัทคาดว่า กิจกรรมส่งเสริมการตลาดดังกล่าว รวมถึงโปรโมชันที่ตอบไลฟ์สไตล์การใช้จ่ายของกลุ่มเป้าหมาย จะช่วยกระตุ้นยอดใช้จ่าย โดยคาดว่าจะมียอดใช้จ่ายผ่านบัตร 1,200 ล้านบาท และยอดสมัครบัตรใหม่ 36,000 ใบ ภายในปี 2565” นายสมหวัง กล่าว